جمهور باشقانلیغی‌نین سؤزچوسو ابراهیم کالین بیلدیریب کی، امریکا تورکیه-نین روسیا‌دان آلدیغی اس-400 هاوا مودافعه سیستمی ایله باغلی شرت ایره‌لی سورمه سی سهو بیر آددیم‌دیر.
ابراهیم کالین مرکزی امریکا-دا یئرلشن "بلومبرگ" کانالینا موصاحیبه وئریب.
امریکانین تورکیه ایله تهلوکه‌سیزلیک، تیجارت و دیگر مسئله لرده موناسیبتلرینی اینکیشاف ائتدیرمه‌سی اوچون تورکیه-نین روسیا‌دان آلدیغی اس-400 هاوا مودافعه سیستمینی آرا‌دان قالدیرماسی ایله باغلی شرت ایره‌لی سورمه‌سی‌نین سهو بیر آددیم اولدوغونو بیلدیرن ابراهیم کالین دئییب: "‘بو قطعی شکیلده قبول ائدیلمزدیر. بیز مستقل بیر اؤلکه‌ییک. بو قراری اگمنلیگیمیزه اساس‌لانا‌راق قبول ائتدیک".
کالین تورکیه-نین روسیا-‌دان آلدیغی اس-400 سیستمی‌نین حال-حاضردا آکتیو اولمادیغینی، آنجاق پروسه‌نین داوام ائتدیگینی دیله گتیریب.
"حاضیردا سیستم آکتیو دئییل، آنجاق پروسه داوام ائدیر. بو قرارین دییشدیریلمه‌سی مومکون دئییل"،-دئیه تورکیه ابراهیم کالین قئید ائدیب.
